Arheologii egipteni au dezgropat 110 morminte într-un sit antic. Unele dintre ele au 5.000 de ani vechime.
Situl arheologic Koum el-Khulgan se află în provincia Dakahlia, la 150 de km de Cairo. Sit-ul include 68 de morminte în formă ovală care datează din perioada predinastică. Descoperirea este cea mai recentă dintr-o serie de descoperiri arheologice din ultimii an.
Descoperire importantă pentru Egipt şi turismul acestei ţări africane. Arheologii au dezgropat 110 morminte într-un sit antic aflat în Delta Nilului, la 150 de km de capitala Cairo. Au ieşit la iveală rămăşiţe umane de adulţi şi copii, echipamente funerare şi obiecte de ceramică. 68 dintre morminte au formă ovală şi datează din perioada predinastică.Alte 37 sunt în formă dreptunghiulară şi provin dintr-o epocă veche cunoscută sub numele de a doua perioadă intermediară.Iar alte cinci au cel puţin 5.000 de ani vechime. Cu această descoperire, ultima dintr-o serie mai lungă, autorităţile speră să dea un nou impuls turismului, prin promovarea patrimoniul antic. Turismul este un sector decisiv în economia Egiptului, dar a fost afectat de instabilitatea politică şi, mai nou, de pandemie.